MOJA KRALJEVSKA SUPARNICA
-Je li to osoba? -Mislim da jest.
-Koji… -Hej!
Oprostite!
-Ima krvi. Bože. -Halo? Pošaljite hitnu pomoć.
Netko se upravo srušio ovdje.
Ubodna rana. Krvarenje ne prestaje.
Daj mu transfuziju i zovi traumu.
Cha Se-gye!
Nemoj umrijeti, Se-gye.
Ne plači.
Moram ustati.
Ne mogu je ostaviti…
Ostanite s nama, gospodine!
-Pritisak i dalje pada. -Ne ovako…
Puls 120. Dat ću mu infuziju.
Započnite reanimaciju.
Sigurno ste svi iscrpljeni od dugog puta.
Pismo od Njegova Veličanstva.
Kraljica udova poslala je i okrepljujuću juhu.
Očekivao sam kraljevski ukaz,
a ne pismo i juhu.
Čini se da mi još nije suđeno umrijeti.
Popij.
Umri kao grešnik.
Tada će djevojka živjeti.
Moram te povjeriti nepouzdanu obećanju.
Čak i ako je ovo kraj, ne mogu reći da je život bio loš.
Princ koji nikad nije mogao postati vladar.
Nikad mi nije bilo suđeno doživjeti duboku starost.
Ipak, otići znajući da je ona koju najviše cijenim sigurna…
Nije li to prikladan kraj za muškarca?
Što ovo znači?
Ionako si već mrtav čovjek.
Ovakva je smrt volja Njegova Veličanstva.
Princ koji kao žrtva razbojnika
nestaje bez traga.
Tako će te povijest pamtiti.
Huljo!
Ovoga puta
ću te spasiti.
ČETRNAESTA EPIZODA MOJA KRALJEVSKA SUPARNICA
Hej, Dan-sim.
Kang Dan-sim.
Ovo je
palača.
Hej, jesi li dobro?
Vratila sam se.
U Joseon.
Možete ga spasiti.
Ako vi, Vaša Visosti, prekinete lanac sudbine.
Lanac sudbine?
Vašem je voljenom suđeno umrijeti,
bilo u Joseonu ili ovdje.
Morate se vratiti i spasiti Velikog princa.
Tada se ta sudbina neće ponoviti.
Trebate platiti samo malu cijenu.
Hej, zašto si danas tako rastresena?
Ti…
Bludnice jedna.
Što ti radiš ovdje?
Tvoja odjeća…
I ti si veza iz prošlog života?
Čekaj. Jesi li spavala?
Nikad je nisam vidjela u Joseonu.
Nešto se promijenilo?
Definitivno sam u palači.
Gdje smo?
Gdje bismo bili? U odajama kraljice udove.
DVORANA JAGYEONGJEON
Kakva drskost.
Kako dvorska sluškinja može zaspati?
Odaje kraljice udove.
Dvorska sluškinja.
Povijest se promijenila.
U tom slučaju…
Mogu promijeniti i druge stvari.
Njegovo Veličanstvo!
To je on.
Ne stojte ondje.
Smjesta otvorite vrata.
Da, naravno.
I ti uđi.
U međuvremenu je postao kralj.
Kraljica udova još je živa.
Manje od godine od njegova stupanja na prijestolje.
Kad je čula za prinčevu smrt, razboljela se
i preminula nakon nekoliko dana.
Ako je kraljica udova živa,
onda je on sigurno još…
U ovo doba godine Veliki princ
uvijek bi se teško razbolio.
Kad samo pomislim kakve nevolje
sigurno podnosi na tom surovom mjestu…
Mogu biti zahvalna što je Njegovo Veličanstvo
imalo sluha za majčinsko srce.
I meni je teško pri srcu.
Namjeravao sam mu uskoro poslati pismo.
Dat ću im i da odnesu
okrepljujuću juhu koju ste mu pripremili.
Ona će mu je dostaviti.
Vaše Veličanstvo
želi me poslati Velikom princu?
Da. Čula sam da si služila u paviljonu Seonghyeon.
Sigurno je dostavi.
Sigurna sam da će ga poznato lice umiriti.
I pomno promatraj stanje Velikog princa.
Još je živ.
Mogu ga spasiti.
Uboden je u trbuh, pri čemu mu je oštećen bubreg.
Obavili smo hitnu operaciju, ali u hemoragijskom je šoku.
Sada samo mora preživjeti ovu noć.
Došla si.
Sigurno ste svi iscrpljeni od dugog puta.
Još je živ.
Pismo od Njegova Veličanstva.
Kraljica udova poslala je i okrepljujuću juhu.
Očekivao sam kraljevski ukaz,
a ne pismo i juhu.
Čini se da mi još nije suđeno umrijeti.
Uskoro ću pripremiti stol.
Zašto si se ušutjela?
Nedostaje mi tvoje beskrajno brbljanje.
Vaša Visost
nije se nimalo promijenila.
Kao da je vrijeme stalo.
Ali ti…
malo si se promijenila.
Pogled i duh postali su ti snažniji.
Ali zašto si došla?
Iznenadio sam se
čuvši da će kraljica majka od svih sluškinja poslati baš tebe.
Ona će mu ga dostaviti.
Anjong me sigurno poslao s razlogom.
Što piše u pismu? Pita kako ste?
To te se ne tiče.
Čak i ako sam grešnik,
ne bih pismo Njegova Veličanstva pokazao običnoj sluškinji.
Ja sam mamac.
Poslao me ovamo da me iskoristi kao mamac.
Onda…
to mora biti…
Ne smijete to piti! To je otrov!
Otrov?
Klevećeš Njezino Veličanstvo kraljicu majku?
Zar ne vidite?
Iskoristili su me kao mamac.
Da popijete otrov i umrete.
Molim?
Mamac?
Što si ti umišljaš tko si?
Samo zato što smo se šalili kao „drugovi”,
zar doista misliš da mi išta značiš?
Bila sam sretna.
Bila sam samo dvorska dama
koja se nije imala kome povjeriti osim psu lutalici.
Bila sam sretna kad ste ponudili biti mi drug.
Bili ste prvi
koji je zavirio u srce ove skromne dvorske dame.
Priberi se.
Nikad nisam mario za tebe.
Ne trebaju mi osjećaji obične dvorske dame.
Stoga ih pokopaj.
Mene.
I svoja sjećanja.
Znate?
Sad volim kišu.
Naučila sam cijeniti njenu pročišćujuću hladnoću.
Podsjeća me da sam živa.
Sad je osjeti sama.
Tu pročišćujuću hladnoću.
Živa sam.
Preživjela sam.
Čak i kad sam mislila da želim umrijeti, željela sam živjeti.
Nisam željela živjeti kao dotad.
Ali nisam željela umrijeti.
To je ono
što ste vi probudili u meni.
-Moju volju za životom. -Ti…
Ako vam je ovaj život nepodnošljiv, postoje i drugi načini.
Morate pronaći novi svijet.
Bio u Qingu ili drugdje. Bilo gdje osim ovdje.
Morate pobjeći odavde.
Mislio sam da su ti usne otežale od šutnje,
ali nikad nisu bile lakše.
Kako samo brbljaš bez imalo razmišljanja.
A opet, to si ti.
Uvijek ista.
Poslao te moj brat?
Rekao ti je da mu doneseš glavu njegova brata?
Recimo da sam razbojnik
koji je otišao praznih ruku jer je slijedio
neke vojnike i dvorske sluge u planine.
Hoće li ti tako savjest biti mirnija?
Ne.
Ovo ti je prilika da pobjegneš.
Ne, idemo zajedno.
Nema vremena. Skrij se.
Nisam li vam rekla?
Pokušavam vas spasiti.
On će živjeti samo ako Vaša Visost preživi.
-„On”? -Da.
On mi je
dragocjeniji od života.
Zbog njega sam se smijala.
Napokon sam mogla disati.
Baš kao što je Vaša Visost spasila mene, i ja želim spasiti vas.
Ne mogu sada odustati.
Pronašla si nekoga takvog?
Sada razumijem.
Zašto ti je pogled postao tako hrabar.
Ne brini se.
Živjet ću.
Toliko me preziru…
Neću lako umrijeti.
Na kraju…
Ne…
Shin Seo-ri.
Se-gye, probudio si se?
Gospodine?
Idem po liječnika.
Se-gye, jesi li dobro?
Što se dogodilo? Shin Seo-ri…
Ne smiješ se micati. Popucat će ti šavovi.
Tek su te premjestili s intenzivne.
Liječnik kaže da moraš mirovati.
Upravo se probudio.
Kako se osjećate, gospodine?
-G. Son. -Gospodine.
Gdje je Shin Seo-ri?
Shin Seo-ri.
Zašto ste vas dvije ovdje?
Ne gubite vrijeme sa mnom. Posjetite Se-gyea.
Idite razgovarati s njegovim liječnikom.
Tae-hee će nazvati kad se Se-gye probudi.
Je li mu ona obitelj? Nije, nego vi!
Pa ni roditelji nisu uz njega.
On vam je jedini nećak, a vi se ne možete brinuti za njega?
Ni mi nismo odrastale uz oca.
Bilo ti je stalo samo do Jin-ua. Nas nikad nisi ni pogledao.
Kako da mu pokažemo ljubav kad je ni same nismo primile?
Zašto to sad izvlačiš?
Uznemiruješ oca.
Stalno samo o tom prokletom unuku!
Oče. I mi smo tvoja djeca.
Prestani živjeti u prošlosti.
Pokušaj gledati naprijed, ili bar oko sebe.
To bi trebao pokušati!
Ti jedna…
Kada će moći kući?
Baš ste nestrpljivi.
Tek se probudio. Moramo ga pratiti.
Gospodine?
Ne mogu naći gđicu Shin.
Nije ni u restoranu ni kod kuće.
Nedostupna je.
Ni policija zapravo nema ništa.
Samo sumnje i indicije.
Pribavite snimku iz sobe za ispitivanje i pripremite odgovor.
Prikažite to kao nezakonitu istragu i nesposobnost policije.
-Evo ga. -Stigao je!
Predsjedniče, medicinska sestra…
-Priznajete li optužbe? -Imate li što za reći?
Komentar?
G. Cha Se-gye sinoć je napadnut…
Gdje je Shin Seo-ri? Što si učinio?
Se-gye, probudio si se!
Hvala Bogu.
Reci mi gdje je.
Hej, zašto mene pitaš za nju?
Trebao si je zaštititi.
Ne možeš je naći?
Je li pobjegla?
A opet…
pretpostavljam da nad svima koji stoje uz tebe uvijek visi bodež.
Svatko normalan
bi pobjegao.
Gade…
Se-gye, jesi li dobro?
Ozbiljno, nisam imao nikakve veze s njom.
Moraš je pronaći.
Prije mene.
-Jesi li dobro? -Ti jedan…
G. Cha Se-gye!
Jeste li dobro, gospodine?
-Gade… -Dosta!
Gospodine.
Možemo podnijeti prijavu nestanka,
ali ne možemo pokrenuti istragu.
Mogli bismo odmah reagirati kad bi prijavu podnio član uže obitelji…
Ona nema obitelj.
Baka joj je nedavno preminula.
Molim vas, učinite nešto.
G. Cha.
Ne izgledate baš dobro.
Jeste li dobro?
Pretpostavljam da nad svima koji stoje uz tebe uvijek visi bodež.
Svatko normalan
bi pobjegao.
G. Cha! Jeste li dobro?
Što uopće radite ovdje?
Ne mogu je pronaći.
Je li doista pobjegla?
Bilo bi olakšanje da je samo pobjegla.
Samo da je na sigurnom.
Gospodine, hajdemo samo…
Sad se ne biste trebali brinuti za gđicu Shin.
Hajdemo natrag u bolnicu.
Polako. Oprezno.
Zašto policija još ništa nije postigla?
Neizvjesnost mi je nepodnošljiva.
Policija još istražuje. Moramo biti strpljivi.
Zaboga. Jesi li dobro?
Jesi li siguran da možeš tako hodati okolo?
Ne mogu pronaći Shin Seo-ri.
Mislim da joj se nešto dogodilo.
Ali ne mogu je pronaći.
Molim te, djede, pomozi mi.
Pronašli smo gđicu Shin Seo-ri.
Pronašli smo je,
ali trenutačno je…
-Oprostite. -Pardon.
Kažu da je bez svijesti.
Vi ste njezin skrbnik?
Što joj se dogodilo?
Mislili smo da je privremeno,
ali ne reagira.
Potrajalo je da je identificiramo.
Trebali biste je prebaciti u veću bolnicu na temeljit pregled.
Shin Seo-ri, zašto…
Primite moje najiskrenije čestitke.
Vaša je kazna završila.
Sad se možete osloboditi svoje boli.
Boli…
Presijecite svaku zamršenu nit veze,
bila ona zlosretna ili suđena.
Tada više nikada nećete izgubiti one koji su vam dragi
niti zbog njih pustiti još ijednu suzu.
Dovoljno ste patili.
Da.
Patila sam.
Bila je to agonija kakvu nisam mogla podnijeti.
Ne morate je više trpjeti.
Dok ne budete prešli na drugi svijet,
možete ostati ovdje i pronaći svoj mir.
To je nagrada koju su vam podarila nebesa.
Mirno je.
Ni daška vjetra.
Tako je tiho.
I tako je lija odlučila ostati na mjestu
koje nije ni prošlost ni sadašnjost, ni svijet mrtvih ni svijet živih.
Jer bol koja probada dušu
otjerala je sve njezine bolne uspomene, ali i one drage.
Kažu da se ljudski mozak ugasi kad je bol prevelika.
Možda se to dogodilo?
Izdržala je sve dok nije došla do točke pucanja.
Ipak, nije smjela izgubiti sebe.
Mora shvatiti da je prazan mir samo zatvor.
Kakva duboka priča.
Ali kad mislite da ću dobiti glavnu ulogu?
Sve u svoje vrijeme.
Kad dođe pravi trenutak,
hoće li krenuti naprijed ili ostati…
odgovor će se sam pokazati.
Zašto se ne budi?
Nije ni ozlijeđena.
To se može dogoditi i bez fizičke traume.
Kad mozak ne može podnijeti šok,
isključi svijest kako bi se zaštitio.
Svojevrsni mehanizam bijega, ako hoćete.
Što trebam učiniti?
Spreman sam pokušati sve.
Ostanite uz nju i razgovarajte s njom.
Uvijek postoji mogućnost da vas čuje.
G. Cha u posljednje vrijeme nije bio u kontaktu s obitelji.
Kretao se samo između ureda i bolnice.
Bolnice? Mislite na onu ženu?
Da, u komi je.
Nastavite pratiti Cha Se-gyea do konferencije za novinare.
Odmah mi dojavite svako neobično kretanje.
Život te stvarno propisno izmučio.
Ti kao da živiš poligon s preprekama.
Izvolite, gđo Hong.
Ja? Gdje bih drugdje bila?
Kod kuće sam.
Kako ide tužba protiv trolova?
Neću im pokazati nimalo milosti.
Bok.
Pozdrav.
Da, bok.
Jesi li već dao otkaz?
Nisam još, ali hoću.
Ali bilo bi pristojno osobno se pozdraviti s gđom Hong.
Pristojno? Da, baš.
U svakom slučaju, ispravno si odlučio.
Kako god okrenem, g. Baek,
ti jednostavno nisi za menadžera.
Nađi svoj pravi poziv.
Očito sam bio slijep.
Što sam uopće vidio u toj ženi?
SHIN SEO-RI
Gospodine, imate gošću.
Kaže da vam mora reći nešto u vezi s gđicom Shin.
Razumijem.
Da budem iskrena,
u posljednje vrijeme kroz mene govori duh.
Kad sam došla k sebi, bila sam u magli.
Nisam mogla razaznati što je stvarno.
Otišla sam k njoj,
a ondje su mi rekli da se još nije probudila.
Ali ipak sam osjećala da moram doći i barem vam nešto reći.
Ne znam kakvu mi prijevaru pokušavate podvaliti,
ali bolje da odete dok sam još pristojan.
Dok ne pozovem policiju.
Molim vas, nemojte se ljutiti. Saslušajte me.
Čak i ako nitko drugi ne zna, vi biste trebali znati.
Seo-ri vas je otišla spasiti.
Spasiti vam život.
Odrekla se svega i vratila se.
Odlazite.
Odmah.
Bože…
Čak i ako to cijeli svijet ne zna, vi biste trebali znati.
Seo-ri vas je otišla spasiti.
Kakva gomila gluposti.
Spasiti vam život.
Odrekla se svega i vratila se.
Poslušaj me, Cha Se-gye.
Kad dođe proljeće,
moramo otići vidjeti cvjetove drijena.
Od žutih latica možemo praviti cvjetne palačinke.
Ljeti možemo uživati u dvorištu obraslom trubljačicama
s breskvama u ustima.
Ili se možemo vratiti na more gledati divlje ruže na plaži.
A ujesen mi napravi vijenac od krizantema.
Možemo ići gledati jesensko lišće držeći se za ruke.
Provedimo tako zajedno sva četiri godišnja doba.
Shin Seo-ri.
Koliko je dugo
ovo ovdje?
Nova kozmetička linija grupe Mochang uspjela se probiti na prvo mjesto
u istočnoj Europi. Oprosti, Se-gye.
Se-gye.
Se-gye?
Ispričavam se. Noćas nisam dobro spavao.
Molim te, nastavi.
Stanje gđice Shin nije se promijenilo?
Nije li teško stalno čekati?
Ne znajući kad će se probuditi
ili hoće li joj uopće biti bolje.
Nemoj me pogrešno shvatiti.
Govorim to samo iz brige.
Čekanje bez kraja na vidiku
iscrpi čovjeka.
A čekanje ne jamči odgovor kojem se nadaš.
Se-gye.
Jesi li ikada bio u muzeju preko puta?
Ondje imaju zanimljivu sliku.
Nedavno se jedna klijentica zainteresirala za nju.
Rekla je da slika izgleda kao da skriva neku priču.
Napola je izgorjela, ali prikazuje dvorsku damu.
Izgleda kao netko koga poznajem.
Jako nalikuje gđici Shin.
Dvorska dama na toj slici.
Može li ovo biti kamen iz slane vode?
Ali nikad nisam bila na moru.
Izgleda kao obična slika,
ali ova slika krije dvije tajne.
U doba Joseona
rijetko se žensko lice prikazivalo na portretu.
Razlog je bilo konfucijansko uvjerenje o razdvajanju muškaraca i žena.
Zato je ova slika
sigurno naslikana u tajnosti.
Bilo je pomalo nestvarno. Mogla bi joj biti dvojnica.
Vidite li ovu knjigu na dnu?
To je Dnevnik paviljona Seonghyeon, a nekoć je pripadao
Velikom princu Cheongheonu, Anjongovu bratu.
Zlosretnom princu koji je nestao u progonstvu nakon što je upleten u skandal.
Kad se prije godinu dana vratila u Koreju,
nitko nije očekivao da će postati toliko poznata.
Povijest ipak pišu pobjednici.
Stranica na kojoj je otvorena
posljednji je zapis koji je princ Cheongheon ostavio prije nestanka.
Ona sadrži istinu, a ne povijest zapisanu u kraljevskim Analima.
„Zapis o danu Jeongchuk desetog mjeseca godine Byeongo.”
„Pljusak koji je cijelu noć tresao krov napokon je prestao.”
Skupljenom kišnicom
rano ujutro sam se uredio.
Danas je drukčije nego jučer.
Ona dolazi ovamo.
Jesi li na putu?
K meni?
Nastojao sam te izbaciti iz misli.
Zašto sada dolaziš k meni?
Umjesto da me razdire čežnja,
bilo bi ti bolje da me mrziš.
Moram te otjerati okrutnim riječima.
Čak i ako ti slomi srce,
tako ću te spasiti.
Mamac?
Što si ti umišljaš tko si?
Samo zato što smo se šalili kao „drugovi”,
zar doista misliš da mi išta značiš?
Bila sam sretna.
Bila sam samo dvorska dama
koja se nije imala kome povjeriti osim psu lutalici.
Bila sam sretna kad ste ponudili biti mi drug.
Shin Seo-ri.
Čak i ako je ovo kraj, ne mogu reći da je život bio loš.
Princ koji nikad nije mogao postati vladar.
Nikad mi nije bilo suđeno doživjeti duboku starost.
Ipak, otići znajući da je ona koju najviše cijenim sigurna…
Nije li to prikladan kraj za muškarca?
Ne smijete to piti! To je otrov!
Spasiti vam život.
Odrekla se svega i vratila se.
Nisam li vam rekla? Pokušavam vas spasiti.
On će živjeti samo ako Vaša Visost preživi.
On mi je dragocjeniji od života.
Zar ne možemo
zaustaviti sve ovo?
Vau, pada snijeg!
Mama, gledaj! Snijeg!
Snijeg usred ljeta?
Kakva je duboka tuga ovo izazvala?
Prije bih rekao, čudno vrijeme.
Ali svejedno je lijepo.
PONOVNO U ZAGRLJAJU JOSEONA
Molim te, daj da te više ne čekam!
Ja…
ne mogu disati, Shin Seo-ri.
Vrati se.
Molim te…
Živ je.
Shin Seo-ri, pogledaj me.
Ovdje sam.
Cha Se-gye.
Koliko god noć bila mračna,
ako je netko uz tebe,
malo ju je lakše podnijeti i manje je strašna.
Nije važno gdje si.
Važno je s kim si.
Gajim nešto prema tebi.
Samo tebe trebam.
Ti si jedina, Shin Seo-ri.
Daj da i ja tebi budem jedini.
Cha Se-gye.
Što god nam se dogodilo u budućnosti,
samo zapamti da te doista nosim u srcu.
Ponijet ću to sa sobom kamo god pošla.
I s tom jednom uspomenom cvast ću, a ne venuti.
Obećaj mi.
Pobrinut ću se da ne budeš sam.
Možeš mi vjerovati.
Ne zaboravi to obećanje, Seo-ri.
Da te štitim. Dala sam ti riječ.
Vaša je kazna završila.
Sad se možete osloboditi svoje boli.
Ne.
Presijecite svaku zamršenu nit veze, bila ona zlosretna ili suđena.
I više nikada nećete izgubiti one koji su vam dragi
niti zbog njih pustiti još ijednu suzu.
Ne.
To je nagrada koju su vam podarila nebesa.
Nije to nagrada.
Bez boli nema sreće.
Bez tuge ne možeš osjetiti radost.
Takva mi nagrada ne treba.
Onda ću vam dati posljednju priliku da odaberete.
Možete otići bilo kamo.
U prošlost ili sadašnjost.
Čak i u budućnost ili u neki drugi svijet.
Možete čak otići u svijet u kojem ne nosite trag lije.
Kamo ćete poći?
Već sam odlučila.
Biram…
Cha Se-gye.
Pada snijeg.
Zašto stojiš vani i dopuštaš da te zasipa snijeg?
Ti…
Nedostajao si mi.
Jako.
Jako mi je drago što si živ.
Hvala ti što si ostao živ.
Ti.
Kako si mogla?
Kako si me mogla ostaviti samog?
Kako sam mogao živjeti bez tebe?
Ali sad sam ovdje.
Oboje smo ovdje,
živi i zdravi.
Mislio sam da doista umireš.
Skoro sam umro čekajući te.
Nisam ti ni rekao što osjećam prema tebi.
Nisam imao priliku reći ti da te volim.
Kako si mogla samo tako otići?
Možeš to učiniti sad.
Možeš to činiti svaki dan.
Volim te, Cha Se-gye.
Gle nju, opet me pretekla.
Stvarno si…
Ti i ja sljedećih sto godina.
Sto godina?
Želim tisuću. Deset tisuća.
Sad više nikamo ne ideš.
Dobro.
Dogovoreno.
Shin Seo-ri, udari me.
Da te udarim?
Ponovno smo zajedno, a želiš da te udarim?
Ne djeluje mi stvarno.
Mislim da možda sanjam.
Udari me, jako.
Ovo nije san. Stvarnost je.
Kako ti je? Lijepo i toplo?
Da.
Lijepo je i toplo.
Doista jesi Seo-ri koju poznajem.
Nevjerojatno.
Zašto ti je toliko trebalo? Htjela si me mučiti?
Mislila sam da si mrtav.
„Na kraju nisam uspio spasiti jednu osobu. Ja sam jedini preživio.”
„A sada
doista više nemam nikoga.”
Ali onda sam čula tvoj glas.
Na mjestu bez dana i noći,
tvoj je glas bio jasan poput sunca.
Ti si me spasio, Cha Se-gye.
Izvukao si me odande.
Ne, ti si spasila mene.
Spasila si oboje.
I njega također.
To što stojim ovdje pred tobom to dokazuje.
Da smo živi.
Pronalaze svoj put svatko svojom stazom.
Potpuno drukčiji.
Ti nisi dječak. Ti si djevojčica.
To je tajna, malena.
Evo.
Kako se zoveš?
Moje je ime Dan-sim.
Kang Dan-sim.
Stoj!
Fotorobot!
Foto-što?
Hej, Park. Trebao bi nositi naše zavežljaje.
Trajekt za Qing je onamo.
Zaboravljiva si. Trebao sam biti pažljiviji.
U redu je.
Riješimo se redarstvenika i bježimo.
Doista si
kao druga osoba.
Od načina govora do pogleda.
Rekla sam ti. Vratila sam se u svoje tijelo.
Uglavnom, bježimo. Onuda.
U redu.
Bježimo onda. Brzo.
Bok!
Sigurno žive punim plućima
negdje gdje ih nećemo otkriti.
Siguran sam.
Želim vjerovati u to.
Stvari nikad nisu bile onakvima kakvima sam ih zamišljala.
Ali želim vjerovati u to.
Govorim ti da sam u pravu.
Garantiram ti to.
U redu. Vjerujem ti.
Dosad sam se samo borila da preživim.
Sad želim živjeti onako kako vjerujem da treba.
Dobro.
Okrenimo i mi novu stranicu.
Nećemo više ljudima davati municiju. Bit ćemo dobri i ljubazni.
Ne. To ne možemo.
Zašto biti dobar u ovom okrutnom svijetu? Želiš da te svi gaze?
Ako te netko izda, nađeš ga.
Tko te ogovara, vratiš mu dvostruko.
Moramo biti nemilosrdni.
Čekaj, zašto?
Zašto si toliko strastvena? Još si žešća nego prije.
Prebrzo okretanje nove stranice može biti smrtonosno.
Nakon sve muke da se vratim živa?
Nadživjet ću ih sve.
U tom duhu…
ne možemo dopustiti da sve ovako lijepo završi.
Kakav ti je to pogled? Zastrašujući je.
Novinari su stigli.
Nakon ovoga odlazim u američku podružnicu,
pa idi po Seo-juna.
Chail je dosad zaslužio svaku kritiku
zbog svoje nesposobnosti, pohlepe i posljedičnih skandala.
U ovakvim vremenima
potrebni su odlučni potezi kako bismo odstranili ono što je trulo.
Dopustite da vam sada svima jasno kažem.
Bude li potrebna policijska istraga,
nastavit ćemo marljivo surađivati
i zadržati potpunu transparentnost
dok se ne otkrije puna istina.
Znači da niste imali nikakve veze ni s jednim od tih slučajeva?
Pravno gledano, možda nisam upleten,
ali osjećam odgovornost kao obitelj.
Vješto ste izbjegli optužbe koje se odnose izravno na vas.
Je li to svrha današnje konferencije?
Iz kojeg ste medija?
Navedite za koga radite.
Za koga radim?
Surađujem s Cha Se-gyeom.
Usudili ste se dirati mog muškarca.
Danas vam je zadnji dan.
Riješite je se.
Odmaknite se, nitkovi!
Prije nego što vam prepolovim zapešća.
Trebali ste je pustiti na miru kad vam je rekla.
Sad su vam zapešća slomljena.
Gdje si dosad? Trebao si dotrčati.
Gužva je. Što sam mogao?
Promet u Seulu ozbiljan je problem.
Što si vi umišljate?
Ovo je konferencija.
Da.
Samo se želimo malo zabaviti s novinarima.
G. Son.
RE: CHOI MUN-DO OSTAVIO TRUPLO
Molim sve prisutne novinare da provjere mobitele.
-Što je ovo? -Čekajte.
Cha Se-gye.
Što je ovo?
Tako je.
Nabavio sam ih kad si ti proširio snimku zlouporabe moći.
Bože moj.
Deepfake im se otad poboljšao.
Izgleda stvarno, zar ne?
Stvarno izgleda.
Kakav zastrašujući svijet.
Mogli bismo ovo nazvati predviđanjem?
PRIJE 30 MINUTA
Naš je posao zastupati interese tvrtke.
Bilo da joj ovo koristi ili šteti.
Neka vam to bude misao vodilja kad budete glasali.
Stupa odmah na snagu. Choi Mun-do više nije
v.d. predsjednik Chail Grupe. Odsad je fizička osoba.
Upravni odbor obavijestio te
o razrješenju s mjesta v.d. predsjednika.
Naravno, tvojim se suđenjem neće baviti Chailov pravni tim.
Tko kaže da će uopće biti suđenja?
Ne možete me uhititi bez dokaza.
Dokaza ima napretek.
G. Choi Mun-do.
Molim vas, pođite s nama. Uhićeni ste.
Sigurno zbog nezakonite snimke. Ali to je deepfake.
Policija ne bi ovako brzo reagirala zbog lažirane snimke.
Nije li tako, inspektore Lee?
Da, vaš se pomoćnik sam predao.
Čini se da je snimao
i dokumentirao svaki zadatak koji ste mu ikada dali.
Samo bi njegove izjave napunile kamion.
Takav je život.
Trebali ste zaposliti bolje podređene.
Ne. Kad je voda uzvodno prljava,
ni nizvodno ne može teći čista.
Što si se tako zamislila?
To je problem 21. stoljeća.
Kad ne možeš sam provesti pravdu, nije sasvim zadovoljavajuće.
Ne bi ni bilo 21. stoljeće da možeš.
Kakvo bi to kameno doba bilo da sami prljamo ruke krvlju?
Ovo neće ići.
Karmu koju mogu sama naplatiti,
naplatit ću temeljito.
Bože moj!
Tko je, dovraga, ovo ostavio ovdje?
Kvragu.
Koji…
Razmisli.
Shin Seo-ri, ti luda…
Kvragu.
I tebi isto, glupačo.
Kraljevska priležnica Kang, zlikovka otrovom?
Evo prave istine.
Dvorske spletke? Anjongova manipulacija. Priležnice i kraljica samo su žrtve.
Žene kao štit? Posthumno odrubljivanje glave jedino je prikladno.
Možda zvuči previše otmjeno?
Istrebljenje je odgovor.
Savršeno.
-Isuse! -Ima li pritužbe?
Mogu ti servirati malo karme.
Dosta više. Kod tebe stvarno nema sredine.
Gđo Hong.
Hej,
kakav to pripravnik daje otkaz uživo?
Bio bi dovoljan i telefonski poziv.
Razumijem.
Bože.
Našli ste novog menadžera?
Moram ga zaposliti,
ali u problemu smo.
Glas o Ji-hyoinoj naravi proširio se industrijom.
Navodno je prva na crnoj listi menadžerske zajednice.
Prilično sam sigurna da je osoba odgovorna za to također iz industrije.
Što? Sumnjate na mene?
Ne, samo sam se pitala znaš li za neke moguće sumnjivce.
-Ja nisam. -Da, i ne bi trebao biti.
S takvom jezičinom,
to joj se kad-tad moralo obiti o glavu.
Zašto nema pomaka u tužbi protiv trola?
Hej!
Blokirala si moj broj?
Koji… Gong Tae-woo?
Što ti radiš ovdje?
-Daj mi to. -Kvragu.
Vrati mi! Kvragu.
Poziv se ne može uspostaviti…
Stvarno si me blokirala.
Odblokiraj me i povuci tužbu.
Prekinuli smo. Što te briga jesam li te blokirala ili nisam?
Ti si pisao one hejterske komentare o meni?
Gade jedan sitničavi.
Nije ni čudo da je u svakoj objavi bilo zrno istine.
Vidimo se u postaji.
Spremi se na potpuno i krajnje poniženje.
Hej, Yoon Ji-hyo!
Dovraga. Pusti me!
-Pusti me! -Prekini!
Shvaćam da me još nisi preboljela,
ali ne možeš ovako nekome usrati cijeli život.
Očito nije ona ta koja je puna sranja.
Tko si ti?
Pusti je.
Članak 260., stavak 1. Kaznenog zakona.
Tko napadne drugu osobu
kaznit će se kaznom zatvora do dvije godine
ili kaznom do pet milijuna vona.
Što? Ti si odvjetnik?
Ja? Nisam odvjetnik.
Kandidat za državnog službenika…
koji je postao menadžer. Zašto?
Razgovor se upravo snima.
Hoćeš da snimim i video?
Da stavim uživo da vidi cijela zemlja?
-Hej, nemoj me snimati! -Da snimam?
Hej.
Bolje ti je da povučeš optužbe.
Članak 283., stavak 1. Kaznenog zakona.
Tko drugome prijeti
kaznit će se zatvorom do tri godine ili pet milijuna vona.
Dovraga.
Kakav gad.
Što sam mu ja učinila
da ovo zaslužim?
Što sam ja…
Kvragu.
Pogriješila si. Itekako.
Stvarno? Kvragu.
Pogrešno je što izgledaš ovako lijepo čak i kad plačeš.
Nerazmjerno samosažaljenje. I to bih nazvao zločinom.
Zato zaboravi komentare mržnje i sva ta ostala sranja.
I usredotoči se na sebe.
Ji-hyo, ti si puno bolja osoba
nego što misliš.
Vjeruj mi. Dobro procjenjujem ljude.
Trebaš još?
Evo.
Hajde, obriši suze.
Došla si ovamo sama, bez Se-gyea?
Prije suđenja.
Aha, to suđenje.
Ljudi čekaju u redu da te pošalju u grob.
Tvoj pomoćnik, direktor Jang,
čak i tvoje osoblje kod kuće.
Red je sve do iza ugla.
To kod mene neće upaliti.
Neću ja ovdje dugo ostati.
Što želiš?
Vjeruješ li…
u sudbinu?
U sudbinu?
Da je sve unaprijed određeno i nepromjenjivo.
Da se ništa ne mijenja, ma koliko se trudio.
Zato se ne usuđuj obeščastiti one iznad sebe,
zaboraviti svoje mjesto ili se pobuniti protiv njih.
To je smeće od pojma.
Koju su stvorili oni na vlasti.
Više ne vjerujem u sudbinu.
Umjesto toga, počela sam vjerovati u karmu koju sam sama stvorila.
Jer ti i ja smo živi dokaz toga.
Bio sam dovoljno znatiželjan da te dođem poslušati…
ali tu svoju nedopečenu filozofiju sačuvaj za Se-gyea.
Ne mogu ovo više slušati.
Zaista nemaš pojma.
S takvim neznanjem
istrunut ćeš u ovom hladnom zatvoru.
Nakon što si prokockao jedinu priliku da ispraviš svoje pogreške.
Priliku? Kakvu priliku?
Priliku da spasiš svoju iskvarenu dušu.
Tata!
Priliku da opereš pohlepu urezanu u tvoju dušu.
Jedinu priliku da ponovno postaneš cjelovit.
Prokockao si je.
Sada možeš razmišljati o prilici koju si odbacio
u ovom hladnom zatvoru
do kraja života,
dok te bude izjedala
malo pomalo.
Bako.
Kako je gore?
Odmaraš se u toploj, sunčanoj kući?
I ja sam dobro.
POČIVAJ U MIRU NAM OK-SUN
Pronalazim male radosti putem
s nekim tko ostaje uz mene.
Zato pazi na mene.
Gledaj kako živim punim plućima,
nadoknađujući izgubljenu sreću s kamatama,
okružena toplinom.
Leti slobodno, Seo-ri.
Bože, opet te zvao?
Zašto djed stalno zove tebe, a ne mene?
Trebao si mu se javiti.
Rekao je da će te blokirati
jer se nikad ne javljaš.
Ne bi on mogao protiv roditeljske ljubavi.
Zvučao je kao da je spreman to učiniti.
Ostavit će te na cjedilu.
Zašto mene?
Oče,
odlučila sam.
Razvodim se.
Upravo sam predala papire.
Da. Razvod danas nije nešto čega se treba sramiti.
Mnogi se razvode i po dva, tri puta.
Nije ni nešto za hvaljenje.
Bože, kako su mi se oba djeteta razvela?
Djede!
Ajme. Moj slatki dječak.
Evo te. Vratio si se iz škole?
-Da. -Dobro.
Danas smo na tjelesnom igrali kickball i moj je razred pobijedio!
Bravo. Izvrsno.
Vau, naš Seo-jun je odličan i u kickballu.
Dobar si u svakom sportu.
Da.
Otkad je kickball sport?
Što je toliko posebno u tome da djeca napucavaju malu loptu?
Ako ćeš biti takva, nemoj ni dolaziti.
Dolaziš samo da pokvariš raspoloženje?
Hej.
Pokušavam s njim krenuti ispočetka na pravi način. A ti?
Kvocaš čim se pojavim.
„Kvocaš”?
Ne.
Mislila sam „trzaš”. Teta se zabunila.
Vidiš, trzaj je kao štucanje koje te zaustavi
pa zbog njega kasniš i slično.
Aha. Zbog njega kasniš?
Teta, jesi li ti trznula?
Bogami je trznula.
-Trznula je. -Trznula je.
Baš je trznula.
Neke razoruža dječja nevinost.
OTVORENI NATJEČAJI 2027.
Dobar dan.
„Vaš marljivi i odgovorni čovjek.”
„Ja sam Baek Gwang-nam.”
Vaš marljivi i odgovorni čovjek…
K-beauty… Srž K-beautyja.
Želim se pridružiti Biojeiu i biti na prvoj crti K-beauty…
Neće upaliti.
Prva crta? Ideš u rat?
Hej, pokušavam vježbati…
Što?
Ji-hyo?
Ona radi ovdje?
G. Baek, ovo je zaista vaš pravi poziv?
Čekajte, što vi radite ovdje?
-Došli ste zbog mene? -Ne.
Da.
Došla sam poslovno. Kakva slučajnost.
Kao sudbina.
Kandidat 332, g. Baek Gwang-nam.
Da, ovdje sam.
-Vi ste sljedeći. -U redu.
Ispričajte me, Ji-hyo.
Nemoj ići.
Ajme.
Nemoj ići. Radije radi sa mnom.
-Što? -Utrostručit ću ti plaću.
Utrostručiti. Ajme.
Trebam nekoga tko tako dobro spušta ljudima.
Kvragu. Kakva opasna ženska.
Dogovoreno?
Neki pronalaze smisao u izgovaranju imena.
Čestitam, Se-gye.
Ponovno prvo mjesto na istočnoeuropskom tržištu kozmetike.
Oprosti na ovome, Tae-hee.
Sigurno si se naradila dok sam ja posrtao.
Uopće ne izgledaš kao da ti je žao.
Zapravo izgledaš sretno.
Kako iritantno.
Da, sretan sam.
Toliko sretan da se zbog toga gotovo osjećam krivim.
A ti, Tae-hee?
I ja ću pokušati biti sretna.
Zahvaljujući jednoj osobi,
sad vjerujem da to doista postoji.
Neki u sebi nose nadu u novi početak.
Vrlo dobro!
Neka nas ovaj dan obje uzme!
ŽENSKO KRALJEVSTVO 2
Izdržimo ovo do kraja!
Mislim,
to je ipak previše. Ne možeš biti i slatka
i lijepa i seksi.
Što će drugima preostati?
Prestani gledati moju staru dramu i pomozi mi vježbati tekst.
Evo.
-Tvoj tekst? -Da.
Da vidimo. Moj 99. prvi poljubac.
Što? Devedeset…
Hoćeš reći da ćeš se poljubiti 99 puta?
Jesi li luda?
Ne, nemoj to raditi. Otkaži.
Što da otkažem? Snimanje je za dva dana.
Koga briga?
Pokupovat ću sva oglasna mjesta. Ali izbacite ljubljenje.
„99. kontakt očima”. Za obitelj.
Ti se šališ. Tko bi to gledao?
Pokušavaš mi uništiti karijeru?
Koji…
Možeš živjeti sa mnom.
Na to nisam pristala. Uspori malo.
Slijedi scena ljubljenja.
Što radiš? Prestani!
-Boli. -Jesi li dobro?
Dok drugi
pronalaze zahvalnost u osmijehu voljene osobe.
U ovom golemom i beskrajnom moru koje zovemo život,
preživljavamo držeći se za što god možemo.
Kad dođe proljeće, idemo vidjeti cvjetove drijena.
Radit ćemo cvjetne palačinke.
-Cvjetne palačinke? -Da.
A ljeti možemo doći na more, baš ovako.
I jesti kamenice.
Trebali bismo posaditi trubljačice u tvojem dvorištu.
I pojesti gomilu breskvi.
Zar ćemo samo saditi i jesti?
Jesen je za krizanteme. Trebali bismo ih posaditi.
I kaki, da ga možemo brati!
Nevjerojatno.
Dvorište će nam se pretvoriti u voćnjak.
Moći ćemo otvoriti štand s voćem.
Sezonsko voće baš je zdravo.
Male životne radosti pronađeš kad jedeš ono što je u sezoni.
Stvarno? Tko je to rekao?
Moja baka.
Moja je baka to govorila.
Da bi bio sretan, treba uživati kad je vrijeme.
Sreća ne nosi kamate.
Istina.
Stvarno je tako.
Završila sam s oplakivanjem svijeta.
Živjet ću slobodno.
Poput čistoga bijelog cvijeta mraza usred ljeta.
Slobodno.
Naravno. Slobodno.
Volim te, Shin Seo-ri.
Prazni simboli ne znače ništa. Toplina je sve što ti doista treba.
Hrabrost pri svakom koraku na kraju te može održati.
Samo se drži
i sigurno će doći do tebe.
Opet si me pretekla.
Ako to učiniš,
pred tobom će se otvoriti
veličanstven svijet.
Jamčim ti. Možeš mi vjerovati.
Prijevod titlova: Ana Kovačević